L 320/6
DA
Den Europæiske Unions Tidende
14.12.2022
Artikel 2
Definitioner
I denne forordning forstås ved: — »fældningskriterier på nationalt eller regionalt plan«: kriterierne i artikel 29, stk.
6, litra a), i direktiv (EU) 2018/2001 — »fældningskriterier på kildeområdeniveau«: kriterierne i artikel 29, stk.
6, litra b), i direktiv (EU) 2018/2001 — »fældningsland«: det land eller territorium, hvor skovbiomassens råmateriale er fældet — »plantet skov«: skov, der overvejende består af træer, der er etableret ved plantning og/eller tilsåning, forudsat at de plantede eller såede træer forventes at udgøre mere end 50 % af bestanden ved modenhed; det omfatter lavskov fra træer, der oprindeligt blev plantet eller sået — »plantageskov«: en plantet skov, der forvaltes intensivt, og som ved plantning og modenhed opfylder alle følgende kriterier: en eller to arter, ensartet aldersklasse og regelmæssig afstand.
Det omfatter plantager med kort omdrift for så vidt angår træ, fibre og energi og omfatter ikke skove, der er plantet med henblik på beskyttelse eller genopretning af økosystemer, samt skove, der er etableret ved plantning eller såning, og som ved deres modenhed ligner eller vil ligne naturligt regenererende skove — »stubbe og rødder«: træets dele undtagen mængden af træbiomasse over stubben, idet der tages hensyn til stubbens højde, dvs. den højde, hvor stammen skæres over ved normal fældningspraksis i det relevante land eller den relevante region — »dødt ved«: al ikkelevende træbiomasse, der ikke er indeholdt i førnen, enten stående, liggende på jorden eller i jorden, herunder træ, der ligger på overfladen, groft affald, døde rødder og stubbe på mindst 10 cm i diameter eller enhver anden diameter, der finder anvendelse i det pågældende land — »produktionskapacitet på lang sigt«: skovens sundhed og evne til kontinuerligt og bæredygtigt at levere varer og goder, såsom træ af forskellige kvalitetsklasser, og andre skovprodukter end træ og økosystemtjenester, herunder luft- og vandrensning, bevarelse af levesteder for vilde dyr og planter, rekreative aktiviteter eller kulturkapital over en lang periode og, såfremt det er relevant, til at slå bro over flere på hinanden følgende omdrifter i skovbruget — »systemer til styring«: oplysninger indsamlet om skovarealet på kildeområdeniveau, herunder i form af tekst, kort, tabeller og grafer, og strategier eller forvaltningsaktiviteter, der planlægges og gennemføres for at nå målene for forvaltning eller udvikling af skovressourcer eller udviklingsmål — »naturlige forstyrrelser«: som defineret i artikel 3, nr.
9), i Europa-Parlamentets og Rådets forordning (EU) 2018/841 (4) — »årlig nettotilvækst«: den årlige vækst i mængden af levende træer minus den gennemsnitlige naturlige dødelighed for denne bestand — »LULUCF-kriterier på nationalt plan«: kriterierne i artikel 29, stk.
7, litra a), i direktiv (EU) 2018/2001 — »LULUCF-kriterier på kildeområdeniveau«: kriterierne i artikel 29, stk.
7, litra b), i direktiv (EU) 2018/2001 — »kulstoflager«: som defineret i artikel 3, nr.
4), i Europa-Parlamentets og Rådets forordning (EU) 2018/841 — »kulstofdræn«: som defineret i artikel 3, nr.
1), i Europa-Parlamentets og Rådets forordning (EU) 2018/841 (4) Europa-Parlamentets og Rådets forordning (EU) 2018/841 af 30. maj 2018 om medtagelse af drivhusgasemissioner og -optag fra arealanvendelse, ændret arealanvendelse og skovbrug i klima- og energirammen for 2030 og om ændring af forordning (EU) nr.
525/2013 og afgørelse nr.
529/2013/EU (EUT L 156 af 19.6.2018, s. 1).